OpenLLM-France/wikimedia huggingface dataset:
# Sigulda

Sigulda (en alemany: Segewold) és un poble del municipi de Sigulda, al nord de Letònia i localitzat a la regió històrica de Vidzeme a 53 km de Riga.
Després de la restauració de la independència de Letònia el 1991, es va recalcar la conservació de monuments i parcs públics de Sigulda, així com la millora del sector turístic de la ciutat. Amb el suport del consell de la ciutat, es duu a terme un festival tradicional d'òpera en una sala de concerts a l'aire lliure cada estiu. al maig se celebra una festa major, quan els cirerers floreixen, mentre Sigulda és també coneguda pels colors dels seus arbres a la tardor.

## Vegeu també

* Localitats de Letònia
# Dengeki G's Magazine

Dengeki G's Magazine error: {{nihongo}}: Cal text en japonès o romaji (help) és una revista japonesa publicada per ASCII Media Works (originalment MediaWorks) i es ven mensualment en el dia trenta del mes. Primordialment conté informació sobre jocs bishōjo, però també té una secció completa dedicada a jocs bishojo basats en animes, i serialitza manga i novel·les lleugeres basades en dits jocs. El "G's" en el títol és per: "Gals" i "Games".

## Vegeu també

* Happy Lesson

## Enllaços externs

* Dengeki G's Magazine - Lloc web oficial (japonès)
* ASCII Media Works' Dengeki G's Magazine website Arxivat 2008-03-23 a Wayback Machine. (japonès)
# Braithwaiteïta

La braithwaiteïta és un mineral de la classe dels fosfats. Rep el nom en honor de Richard SW Braithwaite (1930-), espectroscopista de minerals i professor a la Universitat de Manchester, al Regne Unit.

## Característiques

La braithwaiteïta és un arsenat de fórmula química NaCu₅(Ti$^{4+}$Sb$^{5+}$)(AsO₄)₄(HAsO₄)₂O₂ ·8H₂O. Va ser aprovada com a espècie vàlida per l'Associació Mineralògica Internacional l'any 2006. Cristal·litza en el sistema triclínic. La seva duresa a l'escala de Mohs és 2.
Segons la classificació de Nickel-Strunz, la braithwaiteïta pertany a «08.D - Fosfats, etc, només amb cations de mida mitjana, (OH, etc.):RO₄ < 1:1» juntament amb els següents minerals: diadoquita, pitticita, destinezita, vashegyita, schoonerita, sinkankasita, mitryaevaïta, sanjuanita, sarmientita, bukovskyita, zýkaïta, giniïta, sasaïta, mcauslanita, goldquarryita i birchita.

## Formació i jaciments

Va ser descoberta a la mina Laurani, al districte homònim que es troba a la província d'Aroma, al Departament de La Paz (Bolívia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Braithwaiteite» (en anglès). Mindat. [Consulta: 17 abril 2019].
# Fossa mandibular

La fossa mandibular, també coneguda com a fossa glenoide del temporal o cavitat glenoide del temporal, és la depressió de l'os temporal que s'articula amb la mandíbula.

## Estructura

A l'os temporal, la fossa mandibular està limitada anteriorment pel tubercle articular i posteriorment la porció timpànica de l'os temporal, que el separa del conducte auditiu extern. La fossa està dividida en dues parts per una escletxa estreta, la fissura petrotimpànica (fissura Glaseriana). Té forma còncava per rebre l'apòfisi condiloide de la mandíbula.

## Referències

* ↑ Mehta, Noshir R.; Scrivani, Steven J.; Maciewicz, Raymond. «25 - Dental and Facial Pain». A: Raj's Practical Management of Pain (en anglès). 4th. Mosby, 2008, p. 505–527. DOI 10.1016/B978-032304184-3.50028-5. ISBN 978-0-323-04184-3.
# Miguel Mea Vitali

Miguel Mea Vitali (Caracas, 19 de febrer de 1981) és un futbolista veneçolà de la dècada de 2000.
Fou 87 cops internacional amb la selecció de Veneçuela.
Pel que fa a clubs, fou jugador, entre d'altres, de Caracas FC, UE Lleida, SS Lazio i Chacarita Juniors.

## Referències

* ↑ Venezuela record international players Arxivat 2009-03-30 a Wayback Machine.
* ↑ International statistics at rsssf.com
* ↑ Footballdatabase.com profile
* ↑ Miguel Mea Vitali a National-Football-Teams.com (anglès)
* ↑ Miguel Mea Vitali a BDFutbol
# Era Köprülü

L'Era Köprülü (1656-1703) va ser el període en el qual la política de l'Imperi Otomà era establerta pels grans visirs, principalment de la família Köprülü, que va ser una família notable de buròcrates imperials d'origen albanès. La família Köprülü va proporcionar grans visirs a l'Imperi, que combinaven l'ambició i la crueltat amb un veritable talent. Van revisar la burocràcia i van introduir reformes militars.
Diversos líders destacats van sorgir en aquesta època, entre els quals es troben el severament reaccionari Gran Visir Köprülü Mehmed Paşa (1656-1661) i el seu, més moderat, fill Köprülü Fazıl Ahmed Paşa (1661-1676). Sota el seu lideratge, l'estat va començar a reafirmar-se amb cert vigor. Malgrat els conflictes interns dins de la burocràcia otomana, i entre buròcrates i militars, el segle xvii va prevure l'ampliació de les fronteres de l'Imperi fins a la seva màxima expansió, amb notables beneficis a Creta, Eslovàquia, el sud d'Ucraïna i Podíl·lia (una regió històrica de l'est i sud-est d'Ucraïna).
La derrota de les forces otomanes liderades pel Gran Visir Kara Mustafa Paşa a la batalla de Viena de 1683, a mans dels exèrcits combinats de Polònia i el Sacre Imperi Romanogermànic comandats per Joan III Sobieski, va ser el fet que va fer declinar la balança del poder a la regió en favor de les nacions europees. Segons els termes del Tractat de Karlowitz, el qual va donar per acabada la Gran Guerra Turca el 1699, els otomans cedien pràcticament tota l'Hongria otomana, Transsilvània, Morea otomana i Podíl·lia a Àustria, Polònia i la República de Venècia. A més l'estat otomà reconeixia, per primer cop en la seva història, que l'Imperi Austríac podia ser tractat en termes d'igualtat amb l'Imperi Otomà.
Dos membres més de la família van ser grans visirs: Amudja-zade Husayn Paixà i Köprülüzade Damat Numan Paşa, aquest últim ja amb Ahmet III com a sultà. Aquest regnat se situa dins el Segle de les Tulipes, atesa la popularitat del cultiu de tulipes durant aquests anys.

## Enllaços externs

* countrystudies.us (anglès)
# Sistema tècnic

El sistema tècnic és un sistema d'unitats que comprèn diverses unitats del primitiu sistema mètric decimal, que s'utilitzen encara perquè moltes d'elles són fàcils de comprendre i usar. En definir les diferents unitats es prengueren aplicacions directes sense relació amb les altres unitats, definint-se així el primitiu sistema mètric decimal. Així, per exemple, per a la pressió es crearen dues unitats diferents; per una banda els que estudiaven les bombes per a elevar l'aigua, crearen el metre de columna d'aigua (m.c.a.), mentre que els que estudiaven l'atmosfera crearen el mil·límetre de columna de mercuri (mm Hg), que després seria anomenat Torr. Quan s'arribà a l'acord d'unificar tots els sistemes en un de sol, el Sistema Internacional d'Unitats, es veié la necessitat d'evitar transformacions estranyes d'unes a altres unitats i aquestes van ser anul·lades, però se segueixen utilitzant en aquest sistema tècnic. Bàsicament és el sistema mètric, o més bé el que s'anomenà MKS (metre, quilogram, segon), amb alguna variant com la utilització de l'hora, com a unitat de temps, en alguns casos. En determinades aplicacions tècniques s'utilitzen unitats còmodes per als càlculs; entre elles:
* Unitat de força: quilogram-força (kgf) o quilopond (kp)
* Unitat de pressió: metre de columna d'aigua (m.c.a.)
* Unitat d'energia: caloria (cal)
* Unitat de potència: cavall de vapor (CV)

## Enllaços externs

* «Sistema tècnic». Gran Enciclopèdia Catalana. Barcelona: Grup Enciclopèdia Catalana.
* http://physics.nist.gov/cuu/pdf/sp811.pdf
* http://www.convertworld.com/es
# Deng Zhong (Tres Regnes)

    En aquest nom xinès, el cognom és Deng.
Deng Zhong :
| Xinès tradicional: | Xinès tradicional: | 鄧忠 |
| Xinès simplificat: | Xinès simplificat: | 邓忠 |
| Mandarí |
| Mandarí | Pinyin: | Dèng Zhōng |
Deng Zhong (mort el 264 EC) va ser un general militar de Cao Wei durant el període dels Tres Regnes de la història xinesa. Deng Zhong era fill de Deng Ai, un important general militar de Cao Wei. Durant una batalla contra l'estat de Shu Han a la Vall Duan, Deng Zhong va assistir al seu pare en la derrota del general enemic Jiang Wei. Per aquesta proesa Deng va ser promogut a Duc de Ting.
Ell s'enfrontaria una vegada més amb Jiang Wei al Castell Chang. Deng juntament amb el seu pare va caure en un parany preparat per Zhong Hui mentre hi eren en la seva nova regió de Chengdu. Els Deng van acabar sent morts per Wei Guan que els va capturar pel temor de ser ell mateix assassinat després de la mort de Zhong Hui.

## Vegeu també

* Llista de persones relacionades amb els Tres Regnes
# Burunduk Khan

Burunduk Khan fou kan dels kazakhs, fill de Karai Khan i successor del seu pare i de Djanibek Khan vers 1488. El seu cosí Kasim Khan (fill de Djanibek Khan) li va estar supeditat fins al 1509.
Sota el seu regnat va continuar la lluita contra els shibànides o uzbeks. L'historiador Khuandemir diu que Musa Khan, dels nogais, va enviar un emissari a Muhammad Shayban, kan dels uzbeks, i lli va oferir el tron de Desht Kipchak si hi anava. Shayban hi va anar i fou ben rebut per Musa Khan però el territori ofert estava en mans de Burunduk Khan que va reunir un gran exèrcit; Shayban va obtenir la victòria i Burunduk va haver de fugir però llavors Musa Khan no va complir la seva promesa amb la justificació que els seus amirs (generals, caps de tribus) s'hi oposaven.
El mateix historiador també informa que el 1494 Shayban i el seu germà Mahmud, després de sotmetre tot el Turquestan, es van enfrontar a Burunduk que s'havia presentat a Sabran; a instigació de l'amir Muhammad Terkhan, el poble de Sabran va fer presoner a Mahmud i el va lliurar a Kasim Khan, cosí de Burunduk que el va enviar escortat a Suzak, però es va poder escapar pel camí i es va poder reunir amb el seu germà a Otrar. Burunduk va estar un temps lluitant a Sabran però finalment, després d'alguns combats, va ajustar la pau i va retornar als seus dominis.
Poc després els kazakhs es van aliar al kan de Mogolistan (que devia ser Mansur Khan ibn Ahmad, que va governar a Turfan del 1503 al 1545 però fou kan de Mogulistan del 1508 al 1514) i van atacar Otrar, però es van acabar retirant. Shayban llavors va marxar contra els kazakhs que tenien el seu campament a l'Ala Dagh (potser Ala Tau) però finalment es va acordar la pau i el fill de Shayban, Muhammad Timur Sultan es va casar amb una germana de Burunduk.
L'hivern del 1507 els kazakhs van atacar Transoxiana i Shayban els va combatre i refusar. El 1509 van tornar i altre cops foren rebutjats. Es diu que en aquest temps l'autoritat efectiva al kanat va passar a Kasim Khan, el cosí de Burunduk. Els kazakhs disposaven d'una força de 200.000 homes. Shayban va acampar l'hivern a Kuruk, i va enviar un contingent als dominis kazakhs, però al saber que Kasim marxava a Kuruk amb un exèrcit, el contingent es va retirar i va crear el pànic a l'exèrcit uzbek i sense fer cas a les ordes es van desbandar. La major part de l'exèrcit va tornar a Samarcanda. Shayban es va retirar a Khurasan.
Segons el Tarikh-i Rashidi Burunduk fou enviat a l'exili a Samarcanda on va morir en data incerta.

## Referències

Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.
# Fets de Kaldor

* No s'ha de confondre amb Lleis del creixement de Kaldor.
Els fets de Kaldor són sis afirmacions sobre el creixement econòmic, proposades per Nicholas Kaldor en un article de 1957. Va descriure aquestes firmacions com "una visió estilitzada dels fets", i va encunyar així el terme. fet estilitzat.

## Fets estilitzats del creixement econòmic

Nicholas Kaldor va resumir les propietats estadístiques del creixement econòmic a llarg termini en un influent document de 1957. Va assenyalar les 6 constants històriques remarcables següents, mitjançant investigacions empíriques:
* Les porcions del PIB que reben el treball (mà d'obra) i el capital són aproximadament constants en llargs períodes
* El ritme de creixement del capital social per treballador és aproximadament constant durant llargs períodes
* La taxa de creixement de la producció per treballador és aproximadament constant durant llargs períodes
* La relació capital/producció és gairebé constant durant llargs períodes
* La taxa de rendibilitat de la inversió és gairebé constant durant llargs períodes
* Hi ha variacions apreciables (del 2 al 5 per cent) en la taxa de creixement de la productivitat laboral i de la producció total entre països.

## Resum

Kaldor no va afirmar que cap d'aquestes quantitats fos constant en cada moment al llarg del període considerat; ans al contrari, les taxes de creixement i les participacions d'ingressos varien molt al llarg del cicle empresarial. De fet, la seva afirmació era que la magnitud sol ser constant quan es fa una mitjana de les dades en llargs períodes. Les seves àmplies generalitzacions, inicialment es derivaven de les dades dels Estats Units i de U.K., però que després es van trobar certes per a molts altres països, es van passar a definir com a "fets estilitzats".
Es poden resumir i relacionar de la manera següent:
* La producció per treballador creix a un ritme aproximadament constant que no disminueix amb el pas del temps.
* El capital per treballador creix amb el pas del temps.
* La relació capital/producció és gairebé constant. (1 + 2)
* La taxa de retorn al capital és constant.
* La participació de capital i treball en ingressos nets és gairebé constant.
* El salari real creix amb el pas del temps. (2 + 4 + 5)

## Vegeu també

* Desenvolupament econòmic
* Anthony Thirlwall
* Criteri d'eficiència de Kaldor-Hicks

## Referències

* ↑ Kaldor, Nicholas «A Model de creixement econòmic». The Economic Journal, 67, 268, 1957, pàg. 591–624. DOI: 10.2307 / 2227704. JSTOR: 2227704.

## Bibliografia

* «Capital Accumulation and Economic Growth». A: The Theory of Capital. Londres: Macmillan, 1986. ISBN 978-0-333-40636-6.
* Allen, R. G. D.. «Kaldor (Keynesian) Models». A: Macro-Economic Theory: A Mathematical Treatment. Londres: Macmillan, 1968, p. 305–320. ISBN 978-0-333-04112-3.
* Jones, Charles I.; Romer, Paul M. «The New Kaldor Facts: Ideas, Institutions, Population, and Human Capital». American Economic Journal: Macroeconomics, 2, 1, 2010, pàg. 224–245. DOI: 10.1257/mac.2.1.224.
# Milos Bursac

Miloš Bursać (Belgrad, 23 de juny de 1965) és un exfutbolista serbi, que jugava de davanter. Va militar a diversos conjunts de la lliga de l'antiga Iugoslàvia. A partir de 1989 recala en equips de la lliga francesa, espanyola o belga, entre d'altres.
Va ser internacional amb la selecció de l'antiga Iugoslàvia en dues ocasions.

## Referències

* ↑ Miloš Bursać. Reprezentacija.rs.
* ↑ Milos Bursac a National-Football-Teams.com (anglès)
* ↑ Perfil a Fed. Sèrbia
# Era Mòla Naua

Era Mòla Naua és una obra de Vielha e Mijaran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Era Mòla de Baish se situa aigües avall del pont de Salient, en el marge dret d'aquest riu. L'edifici, en posició obliqua en relació al corrent, patí reformes amb motiu de l'electrificació. Així i tot conserva l'antiga estructura aixoplugada per una teulada de quatre vessants. En la façana de migdia s'observa com aprofita el desnivell del terreny per situar la porta en posició elevada en relació a la sortida de l'aigua, on l'arc de migdia punt de la boca resta constret per sengles contraforts.

## Història

És possible que aquesta segona mòla tingui a veure en principi amb una batà que el qüestionari de Fr.Zamora consigna a Vilac; en el riu homònim.

## Referències

* 1 2 «Era Mòla Naua». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 setembre 2021].
# Dupontia psilosantha

Dupontia psilosantha és un sinònim Dupontia fischeri. És una espècie de planta poàcia de distribució subàrtica que creix a les ribes pantanoses, a les ribes dels rius i llacs de la tundra, i a la vora de l'oceà Àrtic. Es troba a Sibèria: a l'óblast de Tiumén, al nord de Krai de Krasnoiarsk, a Sakhà, a Lapònia, al nord i a l'oest de la península de Taimyr. També es distribueix per l'extrem nord d'Europa.

## Subespècies

Dupontia psilosantha té les subespècies següents:
* Dupontia psilosantha var. flavescens (Hook. i Arn.) Vasey
* Dupontia psilosantha var. psilosantha Rupr.

## Referències

* http://apps.kew.org/wcsp/namedetail.do;jsessionid=0006FC89C9E29745FD515F1143F44184?name_id=410096
* ↑ (rus) Dupontia psilosantha (Flore de Taïmyr)
* ↑ (rus) Dupontia psilosantha (Encyclopédie des plantes de Sibérie)
# Àcid eritòrbic

L'àcid eritòrbic, en anglès:Erythorbic acid, anteriorment conegut com a àcid isoascòrbic i D-àcid araboascòrbic, és un estereoisòmer de l'àcid ascòrbic (vitamina C). És un additiu alimentari que s'obté dels vegetals i es produeix a partir de la sacarosa. El seu Codi E és l'E315, i es fa servir molt com antioxidant en aliments processats.
Un estudi científic mostra que l’àcid eritòrbic potencia l’absorció de ferro nonheme quan aquest es pren en forma de fàrmac.
Com que als Estats Units està prohibit l’ús de sulfits com a conservant en aliments que es consumeixen en estat cru, l’ús de l’àcid eritòrbic ha augmentat. També es fa servir com conservants en carns curades i vegetals congelats.

## Referències

* ↑ Erythorbic acid and its sodium salt Dr R. Walker, Professor of Food Science, Department of Biochemistry, University of Surrey, England.
* ↑ Current EU approved additives and their E Numbers, Food Standards Agency
* ↑ Fidler, MC; Davidsson L, Zeder C, Hurrell RF «Erythorbic acid is a potent enhancer of nonheme-iron absorption». American Journal of Clinical Nutrition, vol. 79, 1, January 2004, pp. 99–102. PMID: 14684404.
* ↑ Hui YH. Handbook of Food Science, Technology and Engineering. CRC Press, 2006, ISBN 0849398487, p. 83-32
# Font del Botador

La Font del Botador, o Botador de llau de la Trencada, és una font del terme de Llimiana, a l'extrem nord-est del terme.
Està situada a 650 m d'altitud, al nord-est de Masdartús, a prop de l'extrem nord-est del terme municipal. És a mig curs de la llau de la Trencada.

## Enllaços externs

* Institut Cartogràfic de Catalunya
# Milord

«Milord» té aquests significats:
* Milord, tractament protocol·lari que rep un lord o persona noble
* Milord (carruatge), cotxe lleuger de quatre rodes, amb capota, tirat per un cavall
* Milord (cançó), cançó d'Édith Piaf
# Era Montanheta (Bossòst)

Era Montanheta és una muntanya de 1.993 metres que es troba entre els municipis de Bossòst, a la comarca de la Vall d'Aran i Sòda a l'Alta Garona.

## Vegeu també

* Casteràs.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Der Gauner und der liebe Gott

Der Gauner und der liebe Gott (en alemany el murri i el bon Déu) és una pel·lícula alemanya de comèdia criminal del 1960 dirigida per Axel von Ambesser. Fou estrenada en castellà amb el títol El pícaro y el buen Dios.

## Argument

El lladregot habitual Paul Wittkowski és processat a Múnic, i tot i que aquest cop és innocent és declarat culpable i condemnat a 8 anys de presó. Aconsegueix fugir i s'amaga a una església on demana ajuda a Déu, i després d'un malentès rep una sotana. S'amaga a la rectoria de Seebrücken. Allí s'implica en els conflictes locals entre el pastor Steiner i l'home més ric del poble. Després de diverses peripècies, Steiner l'ajuda a demostrar la seva innocència i torna a Seebrücken.

## Repartiment

* Gert Fröbe... Paul Wittkowski
* Rudolf Vogel... Anton Braumberger
* Ellen Schwiers... Maria Holzmann
* Lucie Englisch ... Frau Nestle
* Manfred Kunst ... Peter Holzmann
* Barbara Gallauner ... Fräulein Mauer
* Hans Jürgen Diedrich ... Wachtmeister Franke
* Toni Treutler ... Thérèse Braumberger
* Rosemarie Kirstein ... Helga Braumberger
* Gerd Seid ... Richard
* Hans Zander ... Polizist
* Walter Jacob ... Gerichtspräsident
* Erland Erlandsen ... Kriminalkommissar
* Karlheinz Böhm… Pater Steiner

## Crítica

El Lexikon des internationalen Films descriu Der Gauner und der liebe Gott com una pel·lícula de gran èxit escenificada en el popular estil basculant. Val la pena veure: Gert Fröbe en el seu cèlebre paper. A l'Evangelische Film-Beobachter destaca especialment l'actuació interpretativa de Fröbe: Per sobre de tot, la magnífica presentació de Gert Fröbe fa que aquest film alegre, de vegades una mica superficial, sigui un plaer.

## Premis

* Festival Internacional de Cinema de Sant Sebastià 1961: Premi Sant Sebastià d'interpretació masculina per Gert Fröbe.

## Referències

* ↑ Proyección de "El pícaro y el buen Dios" en el Carolina, ABC, 14 de juliol de 1963
* ↑ Der Gauner und der liebe Gott. A: Lexikon des internationalen Films. Zweitausendeins, abgerufen am 23. August 2017.
* ↑ Kritik Nr. 36/1961
* ↑ Premis de l'any 1961 al web del Festival
# Hany Ramzy

Hany Ramzy (El Caire, 10 de març de 1969) fou un futbolista egipci de la dècada de 1990.
Fou internacional amb la selecció d'Egipte amb la qual participà en la Copa del Món de futbol de 1990.
Pel que fa a clubs, destacà a Al Ahly, Neuchâtel Xamax, SV Werder Bremen i 1. FC Kaiserslautern.
Trajectòria com a entrenador:
* 2005–2008 ENPPI (assistent)
* 2007 ENPPI
* 2008–2009 Egipte U-20 (assistent)
* 2009–2010 Egipte U-20
* 2010–2012 Egipte U-23
* 2011 Egipte (temporal)
* 2012–2013 Lierse
* 2013–2014 Wadi Degla
* 2015 ENPPI
* 2016–2017 Dubai
* 2018 Egipte (assistent)

## Referències

* ↑ Egypt's Christian Captain
* ↑ Hany Ramzy – Century of International Appearances
* ↑ Hany Ramzy a National-Football-Teams.com (anglès)
# Brewster (Ohio)

Brewster és una població dels Estats Units a l'estat d'Ohio. Segons el cens del 2000 tenia 2.324 habitants.

## Demografia

Segons el cens del 2000, Brewster tenia 2.324 habitants, 855 habitatges, i 630 famílies. La densitat de població era de 442 habitants per km².
Dels 855 habitatges en un 35,7% hi vivien nens de menys de 18 anys, en un 58,8% hi vivien parelles casades, en un 11,1% dones solteres, i en un 26,3% no eren unitats familiars. En el 22,2% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,07.
Per edats la població es repartia de la següent manera: un 25,9% tenia menys de 18 anys, un 7,1% entre 18 i 24, un 28,7% entre 25 i 44, un 20,5% de 45 a 60 i un 17,9% 65 anys o més.
L'edat mediana era de 38 anys. Per cada 100 dones de 18 o més anys hi havia 87,6 homes.
La renda mediana per habitatge era de 37.853 $ i la renda mediana per família de 42.200 $. Els homes tenien una renda mediana de 34.798 $ mentre que les dones 20.769 $. La renda per capita de la població era de 17.614 $. Aproximadament el 6% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brewster». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Brewster». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Couturelle

Couturelle és un municipi francès situat al departament del Pas de Calais i a la regió dels Alts de França. L'any 2017 tenia 65 habitants.

## Demografia

El 2017 la població era de 65 persones.
El 2007 hi havia 32 famílies. hi havia 38 habitatges, 34 habitatges principals, tres segones residències i un desocupat. Tots els 38 habitatges eren cases.
El 2007 la població en edat de treballar era de 70 persones, 50 eren actives i 20 eren inactives.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007